Diari Oficial de la Generalitat Valenciana


Sumari del DOGV 3967, del 27-03-2001 (2001/2391)

ORDRE de 9 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen per a l'any 2001 determinades subvencions gestionades per la Secretaria General.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2391


Data del document
:   09-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * mà d'obra femenina
    * suport econòmic
    * jove agricultor
    * treball estacional
    * ajuda a l'agricultura
    * treball femení
    * agrupació de productors agraris

ORDRE de 9 de març de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen per a l'any 2001 determinades subvencions gestionades per la Secretaria General. [2001/2391]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvenció que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.00). És per això que les bases aprovades amb anterioritat i que mantenen la seua vigència s'hi han d'adaptar; no caldrà l'adaptació d'aquelles que han estat modificades després de l'entrada en vigor d'aquesta llei, perquè en aquest cas ja s'ha produït la dita adaptació.
  
Per les raons exposades, vista la proposta del secretari general, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Secretaria General es concediran, en l'exercici 2001, a càrrec de les línies de subvenció del programa 711.10 i pels imports globals màxims que s'assenyalen, d'acord amb la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
Programa 711.10. Direcció i serveis generals
  
- Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries (OPA) (DOGV núm. 2.734, de 24.04.96).
  
Codi línia: T0196000
  
Import global màxim: 01.448.135 de pessetes (570.961,50 euros)
  
Codi línia: T0204000
  
Import global màxim: 57.716.967 de pessetes (180.303,63 euros)
  
Mantenen la vigència els altres aspectes que es regulen en l'ordre de referència indicada.
  
- Ordre de 6 d'abril de 1999, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural (DOGV núm. 3.479, de 22.03.99).
  
Codi línia: T2814000
  
Import global màxim: 86.467.450 de pessetes (60.101,21 euros)
  
Mantenen la vigència els altres aspectes que es regulen en l'ordre de referència indicada.
  
- Ordre de 24 de març de 2000, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels joves agricultors (DOGV núm. 3.727, de 10.04.2000).
  
Codi línia: T3045000
  
Import global màxim: 60.775.920 de pessetes (60.101,21 euros)
  
Mantenen la vigència els altres aspectes que es regulen en l'ordre de referència indicada.
  
Article 2
  
Les ajudes regulades per totes les disposicions d'aquesta ordre es tramitaran d'acord amb les seues pròpies bases reguladores i, subsidiàriament, per les disposicions del Reial Decret 2225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de març de 2001
  
La consellera d'Agricultura, Pesca i Alimentació,